# data[].attributes.body
Talli on 13 hevosen ratsastuskoulu
Lämmitetty karsinatalli
Lisäksi ratsastuskenttä, maneesi, isot tarhat
Tallissa koneellinen ilmanvaihto
Lantahuolto on lantakola + rumpukompostori
Omaa maata väh. 5 hehtaaria
Heinät tehdään omalta pellolta urakoitsijan avulla

# data[].attributes.body
Telli pyritään tekemään sellaiseksi, että sillä on oikeus sekä lomittajaan, että investointitukiin.

"Lomituspalvelujen piiriin kuuluvat sellaiset maatalousyrittäjät ja heidän perheenjäsenensä, joilla on maatalousyrittäjien eläkelain (MYEL) mukainen pakollinen vakuutus taikka vakuutushakemus vireillä Melassa. "

"Lomituspalveluja voivat käyttää kotieläimiä pitävät maatalousyrittäjät, joilla on kotieläimiä vähintään kuusi kotieläinyksikköä. "

Kaksi hevosta on yksi kotieläinyksikkö, jolloin lomituspalvelut vaativat kaksitoista hevosta tallissa. Tässä tallissa hevosia on 13, jolloin kriteerit täyttyvät.

https://www.mela.fi/fi/maatalouslomitus/lomituspalvelut

# data[].attributes.body
Talli ja sen ympäristö pyritään rakentamaan niin, että mahdollisimman suureen osaan rakentamisesta saadaan investointitukea.

Esimerkkejä kriteereistä, jotka täyttyvät tallissa:

- Kulkureitin pituus lähimpään uloskäyntioveen enintään 30 metriä
- Yli kymmenen hevosen tallissa väh. 2 vaihtoehtoista ovea, josta hevoset voi viedä ulos
- Tällaisen poistumisoven oviaukon on oltava vähintään 1,5 metriä leveä ja vähintään 2,2 metriä korkea
- Ulkotarhan vähimmäiskoosta on olemassa suositusmittoja. Jos hevosia ja poneja tarhataan ryhmässä, mitoitussuositus on vähintään 200–250 m2 /poni tai hevonen
- Pesupaikka tulee viemäröidä siten, että pesu- ja likavedet johdetaan lattiakaivoon, joka samalla toimii helposti tyhjennettävänä sakokaivona
- Lämpöeristetyn eläinsuojan sisälämpötilan on talven aikana oltava vähintään plus kaksi celsiusastetta
- Maneesin areenan vapaan leveyden tulee olla vähintään 20 metriä ja sen pituuden vähintään 30 metriä. Maneesin sisätilan vapaan huonekorkeuden on oltava vähintään 4,5 metriä
-  Maneesin sisääntulo- ja ulospääsyalueen ovi on mitoitettava huoltoajoneuvon mittojen mukaan. Oven leveyden on kuitenkin oltava vähintään 3,5 metriä ja korkeuden vähintään 3,6 metriä
- Rehujen ja kuivikkeiden varastotilan on oltava katettu ja vähintään kolmiseinäinen ja varastotila on mitoitettava vähintään tallin yhden kuukauden rehu- ja kuiviketarvetta vastaavaksi

http://www.finlex.fi/fi/laki/alkup/2015/20150588

# data[].attributes.body
Tallin pihassa kaikki sellaiset alueet, missä ajetaan traktorilla tai autolla, ja mitkä eivät ole tarhaa tai kenttää, on asfaltoitu. Asfaltti on kestävää, ei liejuunnu sateella, ja helppo pitää puhtaana.

Tarhat, maneesi ja kenttä on kaikki tallin välittömässä läheisyydessä, jotta ei tule turhaa kävelyä. Tallin yhteydessä on myös asfaltoitu parkkipaikka ratsastuskoulun asiakkaita varten.

# data[].attributes.body
Tallissa on 14 karsinapaikkaa, jotka ovat kaikki yhdellä seinustalla. Tämä johtuu siitä, että tallissa on lannanpoistovälineenä lantakola, jonka kuilu menee vain käytävän toisella reunalla, jotta sen luukut eivät tule keskelle käytävää. Kun karsinarivistö on vain toisella puolella käytävää, voidaan käyttää yhtä lantakolaa, ja sen luukut eivät aiheuta vaaratilanteita. Lantakolan avulla lanta kulkeutuu tallin omaan rumpukompostoriin.

Karsinoista on tarkoitus päästää hevonen vapaaksi käytävälle, kun hevosia tarhataan. Tallista pääsee suoraan tarhoihin, joita on kolme kappaletta. Hevoset tarhaavat omissa laumoissaan yhteistarhoissa. Tallilla on myös muutama yksittäistarha.

Tallissa on lisäksi sosiaalitilat, katsomo, josta näkee maneesiin, pesupaikat, pyykki- ja kuivatushuone, sekä rehu- ja kuivikevarasto. Tallin sisältä on kulku suoraan maneesiin.

# data[].attributes.body
Karsinat
14 karsinapaikkaa, jotka kooltaan vähintään 9m². Karsinoissa liukuovet, jolloin ne eivät ole tiellä käytävällä. Karsinat valmiista karsinaelementeistä, ja karsinan ovissa avattavat luukut, jotta hevonen saa tarvittaessa päänsä käytävälle. Luukku ei kuitenkaan ole jatkuvasti auki. Karsinat ovat käytävää matalammalla, jolloin kuivike pysyy karsinoissa, eikä karkaa käytävälle. Pesemistä varten karsinoissa on jonkinlainen yhteys lantakouruun, jotta vesi saadaan ohjattua sinne.

Karsinoissa automaattinen vesikuppi, ja käännettävät ruokakupit. Heinää varten karsinoissa voisi olla myös jonkinlaiset heinäkaukalot heinän tallaantumisen estämiseksi.

Karsinoissa kuivikkeena puupelletti, sillä se koettiin parhaaksi kuivikevaihtoehdoksi ratsastuskouluhevosille.

Tallin käytävä ym.
Tallin käytävä on noin 4 metriä leveä, ja käytävän päätyjen ulko-ovet 3,5m leveitä, jotta talliin päästään ajamaan traktorilla tai jollain työkoneella. Tallin isot ovet automaattisia nosto-ovia. Karsinoiden välissä oleva ulko-ovi, ja tarhoille vievä ulko-ovi ovat pariovia, josta pääsee ulos myös hevosen kanssa.
Sosiaalitilojen ja varustehuoneiden ovet tavallisia ihmisen mentäviä ovia. Maneesiin johtavan käytävän edessä on portti, samoin pesupaikalla, jotta hevoset eivät tarhaan päästessään mene niihin.

Pesupaikka
Tallissa on kaksi pesupaikkaa, jotka toimivat myös hevosten hoitopaikkoina. Pesupaikalla on lämmin, juokseva vesi, ja viemäröinti, jossa likainen vesi ohjautuu viikottain tyhjennettävään sakokaivoon.

# data[].attributes.body
Maneesin areenan vapaan leveyden tulee olla vähintään 20 metriä ja sen pituuden vähintään 30 metriä. Maneesin sisätilan vapaan huonekorkeuden on oltava vähintään 4,5 metriä.
-Maneesin mitat on 25m x 90metriä ja korkeutta löytyy reilusti.

Hevosliikenteelle tarkoitettu sisääntulo- ja ulospääsyalue odotustiloineen on suunniteltava niin, ettei tätä aluetta käytetä yleisö- tai henkilöliikkumiseen.
Sisääntulo- ja ulospääsyalueen ovi on mitoitettava huoltoajoneuvon mittojen mukaan, kuitenkin siten että oven leveys on vähintään 3,5 metriä ja korkeus vähintään 3,6 metriä. Oven ulkopuolisen alueen tulee myös olla kuivatettu sekä hevosille sopivasti kovapintainen ja liukastumisen estävä.

-Maneesiin kulku suoraan tallista hevosen kanssa, mutta myös ulkoa leveän nosto-oven kautta

-Yleisön kulku eri ovesta

-Maneesissa vähintään yksi ovi, mistä pääsee traktorilla sisään, vähintään 3,5m leveä ja 3,6m korkea.
-Maneesi koottu betonielementeistä, joissa on isot ikkunat
-Maneesin pohja hiekkasekoitetta, jotta rumpukompostoriin ei joutuisi kuitua tms.

Kenttä
-Aidattu ja valaistu kivituhka/hiekkapohjainen ratsastuskenttä
-Kooltaan 30x90m

# data[].attributes.body
Kolme isoa tarhaa, joissa ratsastuskouluhevoset tarhaavat laumoissa. Kaikille hevosille laskettu yhteistarhan suosituskoko on 3250m ². Tarhojen pinta-ala on reilusti suurempi, kuin kyseinen suositus.
Tallista on kulku suoraan tarhaan, eli hevoset voidaan päästää vapaaksi suoraan tallin käytävälle, ja ohjata oikeaan tarhaan. Tällöin säästyy työntekijän aikaa, mikä menisi muuten hevosten yksitellen tarhaamiseen. Tarhoille vievä ulko-ovi on ulospäin aukeava pariovi.

Ulkona hevoset ajetaan ensin käytävään, josta ne saa ohjattua omiin tarhoihinsa. "Käytävä" on rakennettu esimerkiksi naudoilla käytettävistä teräksisistä aitaelementeistä, joilla on helppo jakaa tilaa, ja ohjata hevosia oikeisiin tarhoihin.

Yhteistarhojen lisäksi tallin pihassa on kaksi yksittäistä tarhaa tarpeen varalle.

Terhojen pohjat ovat salaojitettuja ja kunnolla rakennettuja, jotta ne kestävät erilaisia säätiloja mahdollisimman hyvin. Portit ovat niin leveitä, että tarhoihin voi ajaa traktorilla huoltotöitä ja heinän vientiä varten. Tarhojen aidat ovat valkoista muovilankkua, ja tarvittaessa sähkölankaa. Ongelmaksi muodostuu mahdollinen sähkön johtuminen teräksisiin aitaelementteihin, jotka tarhojen alkupäässä sijaitsevat.

Ruokinta tarhoissa

Tarhoihin hevoset saavat vain heinän ja veden. Juomapaikat ovat tarhoissa mahdollisimman lähellä tallia, sillä automaattijuomakuppeihin on helpompi vetää vesiputket, sekä talvea varten lämmityksen, jos ne ovat lähellä tallin vesiputkiverkostoa. Juomakuppien ympärillä on joko katettu tai asfaltoitu pohja, jotta tarha ei liejuunnu niiltä kohdilta.

Heinää hevosille annetaan vapaasti, eli tarhoissa oleviin heinähäkkeihin viedään traktorilla kokonainen paali. Heinähäkit ovat mahdollisimman kaukana juomapaikoista, jotta hevoset joutuvat hieman liikkumaan tarhassa. Myös heinähäkkien ympäristö on katettua tai asfaltoitua, jolloin se on helpompi pitää siistinä, ja heinä ei sotkeudu maan sekaan.

# data[].attributes.body
Tallissa on sekä ratsastusvarusteille oleva varustehuone, sekä hevosten loimien säilytykseen sekä kuivatukseen, ja pyykinpesuun tarkoitettu kuivatus- ja pyykkihuone.

Varustehuone on lämmitetty ja suljettu tila, missä varusteet pysyvät ehjinä, kuivina ja puhtaina.

Pyykkihuoneessa on iso teollisuuspyykkikone, jossa voi pestä loimia, satulahuopia ja muita hevosten varusteita. Sen yhteydessä on myös puhaltimella varustettu kuivatushuone, missä on tilaa kuivattaa pestyjä varusteita, sekä loimia.

Molemmissa huoneissa on myös tehokas ilmanvaihto, jotta tilat pysyvät kuivina eikä kosteus jää huoneisiin.

# data[].attributes.body
Tallissa on sähköllä toimiva, koneellinen ilmanvaihto, jotta tallin sisätilat pysyvät kuivina, sillä pesupaikalta tuleva kosteus pääsee talliin. Ilmanvaihto toimii tallin käytävän lisäksi varustehuoneissa, sekä sosiaalitiloissa.

Tallissa on viemäröinti pesupaikalla, sosiaalitiloissa, sekä pyykkihuoneessa, ja kaikki jätevesi kulkeutuu viemäriverkostoon. Pesupaikalla on oma sakokaivo, johon likavesi valuu, ja mistä vesi ohjautuu sen jälkeen viemäriverkostoon. Sakokaivon jätteet tyhjennetään säännöllisesti joko siirtolavalle, tai katettuun lantalaan.

# data[].attributes.body
Lannanpoisto toimii tallissa lantakolan ja rumpukompostorin voimin. Tallin lattialla on karsinoiden edessä lantakouru, johon saa karsinoiden oviaukkojen kohdalta avattua luukun. Lanta kulkeutuu kuilun kautta rumpukompostoriin, joka on erillisessä huoneessa tallin yhteydessä.

Lantakouru on sijoitettu käytävän reunaan siksi, että se aiheuttaa siinä vähemmän vaaratilanteita, kuin jos se olisi keskellä käytävää. Kouru on avoin, ja sen päällä jokin siirrettävä ritilä ja kumimatto, jotta kourun huoltaminen olisi helpompaa.
Tallia pestessä voidaan vesi ohjata tallin käytäviltä ja karsinoista lantakouruun, jonka kautta se kulkeutuu pois tallista.

Rumpukompostoriin pääsee pienestä ovesta tallin puolelta, ja ulkoa isosta nosto-ovesta, jotta voidaan tarvittaessa ajaa sinne jollain työkoneella sisään.

Rumpukompostorin lisäksi tarhoista kerätylle lannalle, heinäjätteelle, sakokaivon jätteelle, ja muulle rumpukompostoriin kelpaamattomalle jätteelle voi olla oma katettu alueensa, taikka siirtolava.

# data[].attributes.body
Tallin yhteydessä on katettu, mutta lämmittämätön rehu- ja kuivikevarasto. Heinät ja väkirehut varastoidaan omalla puolellaan, ja kuivikkeet omallaan.

Kuiviketta, eli puupellettiä varten on kuivikevarastossa siilo, jossa pellettiä varastoidaan. Siilosta on helppo laskea kuiviketta suoraan kottikärryihin, jolloin tallityöntekijän työ helpottuu.
Kuivikevarastossa säilytetään myös talikot, luudat ja kottikärryt, sekä muut tallin "työkalut".

Väkirehut ovat omissa tiiviissä astioissaan, jotta tuholaiseläimet eivät pääse niihin käsiksi.

Varastossa on paljon tilaa, ja suuri, automaattinen nosto-ovi, jotta varastoon pääsee traktorilla.

# data[].attributes.body
Tallissa on lämmitetyt sosiaalitilat, joista löytyy myös WC ja sisäkatsomo, josta näkee maneesiin.  Sosiaalitiloissa voi pitää evästauon ison pöydän ääressä, joka toimii myös kokous- ja koulutuspaikkana. Pukuhuoneessa voi vaihtaa ratsastusvaatteet, josta löytyy myös varavarusteita, kuten kypäriä.